
מקנין לקידושין
המהלך הפנימי של פרק האשה נקנית

משנה קידושין פרק האשה נקנית
משנה א - האשה נקנית בשלש דרכים וקונה את עצמה בשתי דרכים נקנית בכסף בשטר ובביאה בכסף בית שמאי אומרים בדינר ובשוה דינר ובית הלל אומרים בפרוטה ובשוה פרוטה וכמה היא פרוטה אחד משמנה באיסר האיטלקי וקונה את עצמה בגט ובמיתת הבעל היבמה נקנית בביאה וקונה את עצמה בחליצה ובמיתת היבם: 
משנה ב - עבד עברי נקנה בכסף ובשטר וקונה את עצמו בשנים וביובל ובגרעון כסף יתירה עליו אמה העבריה שקונה את עצמה בסימנין הנרצע נקנה ברציעה וקונה את עצמו ביובל ובמיתת האדון: 
משנה ג - עבד כנעני נקנה בכסף ובשטר ובחזקה וקונה את עצמו בכסף על ידי אחרים ובשטר על ידי עצמו דברי רבי מאיר וחכמים אומרים בכסף על ידי עצמו ובשטר על ידי אחרים ובלבד שיהא הכסף משל אחרים: 
משנה ד - בהמה גסה נקנית במסירה והדקה בהגבהה דברי ר' מאיר ור' אליעזר וחכמים אומרים בהמה דקה נקנית במשיכה: 
משנה ה - נכסים שיש להם אחריות נקנין בכסף ובשטר ובחזקה ושאין להם אחריות אין נקנין אלא במשיכה נכסים שאין להם אחריות נקנין עם נכסים שיש להם אחריות בכסף ובשטר ובחזקה וזוקקין נכסים שאין להם אחריות את הנכסים שיש להם אחריות לישבע עליהן: 
משנה ו - כל הנעשה דמים באחר כיון שזכה זה נתחייב זה בחליפיו כיצד החליף שור בפרה או חמור בשור כיון שזכה זה נתחייב זה בחליפיו רשות הגבוה בכסף ורשות ההדיוט בחזקה אמירתו לגבוה כמסירתו להדיוט: 
משנה ז - כל מצות הבן על האב אנשים חייבין ונשים פטורות וכל מצות האב על הבן אחד אנשים ואחד נשים חייבין וכל מצות עשה שהזמן גרמה אנשים חייבין ונשים פטורות וכל מצות עשה שלא הזמן גרמה אחד אנשים ואחד נשים חייבין וכל מצות לא תעשה בין שהזמן גרמה בין שלא הזמן גרמה אחד אנשים ואחד נשים חייבין חוץ מבל תשחית ובל תקיף ובל תטמא למתים: 
משנה ח - הסמיכות והתנופות וההגשות והקמיצות וההקטרות והמליקות וההזאות והקבלות נוהגין באנשים ולא בנשים חוץ ממנחת סוטה ונזירה שהן מניפות: 
משנה ט - כל מצוה שהיא תלויה בארץ אינה נוהגת אלא בארץ ושאינה תלויה בארץ נוהגת בין בארץ בין בחוצה לארץ חוץ מן הערלה וכלאים רבי אליעזר אומר אף מן החדש: 
משנה י - כל העושה מצוה אחת מטיבין לו ומאריכין לו ימיו ונוחל את הארץ וכל שאינו עושה מצוה אחת אין מטיבין לו ואין מאריכין לו ימיו ואינו נוחל את הארץ כל שישנו במקרא ובמשנה ובדרך ארץ לא במהרה הוא חוטא שנאמר (קהלת ד') והחוט המשולש לא במהרה ינתק וכל שאינו לא במקרא ולא במשנה ולא בדרך ארץ אינו מן הישוב:

שו"ת דבר אברהם חלק א' סימן א':
"... והנה בקניין סיטומתא כתב הגאון בעל נתה"מ (סי' רי"א) שהוא רק קניין דרבנן, דהא קניין דרבנן בודאי לא גרע ממנהג שנהגו הסוחרים ואפ"ה לא חשבינן אותו רק לקניין דרבנן לענין קידושין כמבואר בפוסקים עכ"ל, וכ"כ בספרו מק"ח (סי' תמ"ח), והגאון חת"ס חיו"ד (סוס"י שי"ד) הביא דבריו אלו וחלק עליהם, ולדעתו סיטומתא היא בודאי קניין דאורייתא ממש, דהיכן מצינו שנמנו רבנן על ככה ואמרו שתיקנו שמנהג סוחרים קונה אלא רבא הודיענו בב"מ (דף ע"ד ע"א) שהדין כן מה"ת כל שהנהיגו הסוחרים הו"ל כאלו התנו וכל תנאי שבממון קיים מה"ת, ולא דמי לקנינים דרבנן דהתם לא מחלו בכך הסוחרים מרצונם אלא אנוסים בתק"ח וכו' אבל מה שהנהיגו מרצונם הטוב כל תנאי שבממון קיים מה"ת בל"ס, ומבואר להדיא בתשובות המיוחסות (סי' רכ"ה) כו' עכ"ד החת"ס ובנידון דד"מ מבואר בב"ש (סי' כ"ח ססק"ג) שהוא מדרבנן, והגאון בעל קצוה"ח בספרו אבני מלואים שם חלק עליו וכתב שאינו מדבריהם אלא מה"ת דד"מ דינא. והגאון חת"ס בתשובתו הנ"ל כתב נמי בפשיטות שהוא מה"ת ותמה על הב"ש וכו'". 

ר' צדוק הכהן מלובלין - ישראל קדושים אות ז
"וקיבלתי שבכל דבר וענין במקום שמלה זו נזכר פעם ראשונה בתורה שם הוא שורש הענין".

בראשית פרק ד
(א) וְהָ֣אָדָ֔ם יָדַ֖ע אֶת־חַוָּ֣ה אִשְׁתּ֑וֹ וַתַּ֙הַר֙ וַתֵּ֣לֶד אֶת־קַ֔יִן וַתֹּ֕אמֶר קָנִ֥יתִי אִ֖ישׁ אֶת־יְקֹוָֽק:

משנה מסכת אבות פרק ו משנה י
חמשה קנינים קנה הקדוש ברוך הוא בעולמו ואלו הן תורה קנין אחד שמים וארץ קנין אחד אברהם קנין אחד ישראל קנין אחד בית המקדש קנין אחד וכו'

ספרא אמור פרשה ה 
פרשה ה מנין לכהן שנשא אשה וקנה עבדים שיאכלו בתרומה ת"ל וכהן כי יקנה [נפש] קנין [כספו הוא יאכל בו מנין לאשה שקנתה עבדים ועבדים שקנו עבדים שיאכלו בתרומה שנאמר וכהן כי יקנה קנין] אף קנינו שקנה קנין אוכל. (ב) יכול אפילו קנה עבד עברי יאכל בתרומה תלמוד לומר כסף יצא עבד עברי שאין כסף.

רמב"ם הלכות תרומות פרק ו הלכה ה
הזר אסור לאכול תרומות שנאמר וכל זר לא יאכל קדש אפילו היה תושב כהן או שכירו שנאמר תושב כהן ושכיר לא יאכל קדש, תושב זה שכיר עולם, שכיר זה שכיר שנים, ועבד עברי הרי הוא כתושב ושכיר, וכהנת אשת הזר הרי היא כזר שנאמר וכל זר בין הוא בין אשתו.

שו"ת אבני מילואים סימן יז
"... ואכתי אית לן לברורי הא דאמרן דמפקיר עבדו אוכל בתרומה מפני קנין איסור שבו אף על פי שאין לרב בו שום קנין ממון, וכן בארוסה אוכלת ד"ת מפני קנין איסור שבה דהא קרא כתיב קנין כספו, והיינו קנין ממון והיכי קרינן לקנין איסור קנין כספו, וראיתי בשיטה מקובצת פרק אף על פי (דף נ"ז) בהא דאמר עולא ד"ת ארוסה אוכלת שנאמר וכהן כי יקנה כו' והאי נמי קנין כספו הוא, וז"ל והאי נמי קנין כספו שקנאה בכסף קידושין שלו עכ"ל הרי שהרגיש בזה שאין קנין ממון לארוס גבי ארוסתו לכך מפרש קנין כספו היינו שקנאה בכסף קידושין ועיקר אכילתה משום קנין איסור שבה שאסורה לכל העולם משום אשת איש, וכיון שאותו קנין איסור נקנה לו ע"י כסף מקרי קנין כספו, 
... 
ובר"פ הערל (דף ע') אמרי' בש"ס אטו משום דה"ל תושב ושכיר איפטר ליה מפסח והא קי"ל גבי תרומה דלא אכיל אלמא לא קני לי' רבי' ה"נ כו', וכתב הרשב"א ז"ל בחדושיו ז"ל ואף על גב דאמרי' פ"ק דקידושין ע"ע גופו קנוי, קנין גמור מיהא לא קני דהא יוצא בגרעון כסף א"נ בשש וביובל משא"כ בעבד כנעני שאין לו יציאה לעולם אלא מדעת האדון וה"ה והוא הטעם באשתו דקרינן לה קנין גמור שאין לה יציאה מתחת בעלה אלא מדעתו עכ"ל ע"ש. וכו'".
	
תלמוד ירושלמי (וילנא) מסכת קידושין פרק א
גמ' כיני מתני' או בכסף או בשטר או בביאה ותני ר' חייה כן לא סוף דבר בשלשתן אלא אפילו באחד מהן בכסף מנין [דברים כד א] כי יקח מגיד שניקנית בכסף בביאה מניין ובעלה מגיד שנקנית בביאה הייתי אומר על ידי זו ועל ידי זו כסף בלא ביאה ביאה בלא כסף מניין וכו'

חידושי ר' שמעון שקופ גדרי קנין כסף אות א
והנה מחלוקת הסמ"ע והט"ז בטיב קנין כסף הוא אם הכסף הוא מדין שיווי ופרעון או שהוא מטעם קנין, והנפ"מ ביניהם הוא בכמה אנפי, דכשהלוקח נותן הכסף מבלי שינכה מדמי המקח עבור הכסף שנתן, הנה לדעת הסמ"ע שענין קנין כסף הוא מצד פרעון המקח, נמצא דבאופן זה שהכסף שנתן אינו בתורת שיווי המקח אינו מועיל כלל, ולדעת הט"ז דהוא מצד קנין כסף היה מועיל אף בזה. וכן נפ"מ מזה אם במתנה שייך קנין כסף, דאם הוא מדין קנין כדעת הט"ז מהני גם במתנה, ואם הוא מדין פרעון הרי במתנה דנתן לו הכסף שלא בתורת פרעון לא מהני. ועיין בנתיבות המשפט שם סק"ב שהסכים לדעת הט"ז, ובספר אבני מילואים סימן כ"ט סק"ב כתב להוכיח כדעת הסמ"ע דהיכא דליכא שיווי כסף אין קונין בכסף יעו"ש.
הרב חרל"פ - מי מרום לספר שמות שיחות לפרשת פקודי עמ' שמט': 
"והנה מצינו כמה דברים שבאה הקפידה שיבוא דוקא שישיגו אותם דוקא דרך קניין כמו הר הבית שקנה דוד ע"י השקלים, וכן מערת המכפלה על ידי השקלים, וישקל אברהם לעפרון. אכן הענין הוא דהנה כבר ביארנו כח הקניינים של דאורייתא ושל דרבנן, שאינם רק לסימן בעלמא, מי המה הבעלים על הדבר, אבל יש עוד יחס נפשי של הקונה בדבר הנקנה, וכמובן שבקניינים דאורייתא היחס הנפשי יותר גדול מקניינים דרבנן, לא כקניינים של מנהג כגון הסיטומתא שהם אין בכוחם להביא שום יחס נפשי מהקונה לנקנה. ומפני זה הוא הטעם של המחמירים בדבר שצריכים לכם מן התורה שיהיה דוקא על ידי קניין דאורייתא, לפי שהמבוקש של הלכם הוא בעיקר מצד היחס הנפשי שבין הקונה לנקנה, לפיכך צריך לעשות קניין דאורייתא להביא את היחס, כי אולי יש צורך בלכם גם את היחס הנפשי..."

בראשית כד, יח-יט:
וַתֹּ֖אמֶר שְׁתֵ֣ה אֲדֹנִ֑י וַתְּמַהֵ֗ר וַתֹּ֧רֶד כַּדָּ֛הּ עַל־יָדָ֖הּ וַתַּשְׁקֵֽהוּ: וַתְּכַ֖ל לְהַשְׁקֹת֑וֹ וַתֹּ֗אמֶר גַּ֤ם לִגְמַלֶּ֙יךָ֙ אֶשְׁאָ֔ב עַ֥ד אִם־כִּלּ֖וּ לִשְׁתֹּֽת:

בראשית, לא יד-טו:
וַתַּ֤עַן רָחֵל֙ וְלֵאָ֔ה וַתֹּאמַ֖רְנָה ל֑וֹ הַע֥וֹד לָ֛נוּ חֵ֥לֶק וְנַחֲלָ֖ה בְּבֵ֥ית אָבִֽינוּ: הֲל֧וֹא נָכְרִיּ֛וֹת נֶחְשַׁ֥בְנוּ ל֖וֹ כִּ֣י מְכָרָ֑נוּ וַיֹּ֥אכַל גַּם־אָכ֖וֹל אֶת־כַּסְפֵּֽנוּ:

בראשית כג, יז:
וַיָּ֣קָם׀ שְׂדֵ֣ה עֶפְר֗וֹן אֲשֶׁר֙ בַּמַּכְפֵּלָ֔ה אֲשֶׁ֖ר לִפְנֵ֣י מַמְרֵ֑א הַשָּׂדֶה֙ וְהַמְּעָרָ֣ה אֲשֶׁר־בּ֔וֹ וְכָל־הָעֵץ֙ אֲשֶׁ֣ר בַּשָּׂדֶ֔ה אֲשֶׁ֥ר בְּכָל־גְּבֻל֖וֹ סָבִֽיב: 

תלמוד בבלי מסכת קידושין דף ב עמוד ב
וניתני התם האיש קונה! מעיקרא תני לישנא דאורייתא, ולבסוף תני לישנא דרבנן.

